Pallang
Ti pallang (Psophocarpus tetragonolobus), ket maysa a tropical a mula a masarakan kadagiti rural a luglugar iti Papua (New Guinea) ken Abagatan-a-Daya nga Asia. Adu ti agtubtubo a pallag kadagiti napudot, nadam-eg a pagpagilian nga ecuadorial, manipud iti Filipinas ken Indonesia agingga iti India, Burma ken Sri Lanka.
Agtubo kas lanut nga agkalatkat ti pallang, maysa a muyong a perenial a mula. Ti bungana ket gagangay a 15-22 a centimetros ti kaatiddogna ken addaan iti uppat a paatiddog a bilid a kasla payak. Nadumaduma ti maris ti naganus a bunga ti pallang segun iti kitana, adda nakusnaw a berde ken adda met tanduyong (umube a nalitem). No natangkenanen ti bunga, agluom ket agbalin a maris-daga ken agungap tapno maimulsitna ti bukelna. Dagiti met sabong ti pallang ket nakusnaw a balbag.
bug_Latn ilo_Latn ilo_Latn